b'\n_START_ARTICLE_\nRaumen\xc5\xb3 distrofija\n_START_SECTION_\nLigos apibr\xc4\x97\xc5\xbeimas\n_START_PARAGRAPH_\nRaumen\xc5\xb3 distrofija yra genetin\xc4\x97 liga. Kiekvien\xc4\x85 i\xc5\xa1 raumen\xc5\xb3 distrofijos form\xc5\xb3 lemia specifinio geno, \xe2\x80\x9eklaida\xe2\x80\x9c. \xc5\xbdmon\xc4\x97s, kurie suserga raumen\xc5\xb3 distrofija, turi neteising\xc4\x85 informacij\xc4\x85 arba jos tr\xc5\xabkum\xc4\x85 savo genuose, tod\xc4\x97l negaminami proteinai reikalingi sveikam raumen\xc5\xb3 funkcionavimui._NEWLINE_Ilgainiui, \xc5\xbemon\xc4\x97s sergantys neuromuskuliniais susirgimais praranda galimyb\xc4\x99 vaik\xc5\xa1\xc4\x8dioti, kalb\xc4\x97ti ir galiausiai, kv\xc4\x97puoti. Kai kuriems ligoniams \xc5\xa1is susirgimas yra fatali\xc5\xa1kas. Kol kas n\xc4\x97ra atrastas joks \xc5\xa1ios ligos gydymo b\xc5\xabdas.\n_START_SECTION_\nRaumen\xc5\xb3 distrofijos r\xc5\xab\xc5\xa1ys\n_START_PARAGRAPH_\nAtskiros raumen\xc5\xb3 distrofijos formos skiriasi. Priklausomai nuo formos, pa\xc5\xbeeid\xc5\xbeiamos nevienodos raumen\xc5\xb3 grup\xc4\x97s. Simptom\xc5\xb3 sunkumas ir pob\xc5\xabdis, am\xc5\xbeius, kuriame \xc5\xa1ie simptomai atsiranda, kaip greitai simptomai progresuoja ir kuria linkme paveld\xc4\x97tas susirgimas eis, tai faktoriai, kurie lemia raumen\xc5\xb3 distrofijos form\xc5\xb3 skirtumus. Net ir esant vienodam susirgimui, skirtingiems \xc5\xbemon\xc4\x97ms gali pasireik\xc5\xa1ti skirtingi simptomai.\n_START_SECTION_\nPaveldimumas\n_START_PARAGRAPH_\nRaumen\xc5\xb3 distrofija yra genetin\xc4\x97 liga, kuri gali b\xc5\xabti perduodama i\xc5\xa1 kartos \xc4\xaf kart\xc4\x85 arba pasireik\xc5\xa1ti netik\xc4\x97tai vienam i\xc5\xa1 \xc5\xa1eimos nari\xc5\xb3 kaip tam tikro geno mutacijos rezultatas. S\xc5\xabn\xc5\xabs moter\xc5\xb3, kurios yra \xc5\xa1io susirgimo ne\xc5\xa1iotojos (pa\xc5\xbeeistas genas, bet moterims nepasirei\xc5\xa1kia jokie simptomai) turi 50% rizik\xc4\x85 susirgti, o dukros, 50% rizik\xc4\x85 tapti ne\xc5\xa1iotojomis. Diu\xc5\xa1eno raumen\xc5\xb3 distrofija (DRD) suserga ma\xc5\xbedaug 1 i\xc5\xa1 3600 vyri\xc5\xa1kos lyties k\xc5\xabdiki\xc5\xb3._NEWLINE_Prie\xc5\xa1ingai, nei priimta manyti, raumen\xc5\xb3 distrofija n\xc4\x97ra tik vaik\xc5\xb3 susirgimas\xc2\xa0\xe2\x80\x93 jis gali paliesti kiekvien\xc4\x85. Kai kurios raumen\xc5\xb3 distrofijos formos gali pasireik\xc5\xa1ti k\xc5\xabdikyst\xc4\x97je arba ankstyvoje vaikyst\xc4\x97je, ta\xc4\x8diau atskiros formos, ir v\xc4\x97lesniame am\xc5\xbeiuje.\n_START_SECTION_\nGydymas\n_START_PARAGRAPH_\nRaumen\xc5\xb3 distrofijos gydymo n\xc4\x97ra, o tik simptom\xc5\xb3 lengvinimas ir kontrol\xc4\x97. Gydytojai stengiasi surasti geriausi\xc4\x85 keli\xc4\x85 simptom\xc5\xb3 kontrolei, kad vaikai, paaugliai ir suaugusieji gal\xc4\x97t\xc5\xb3 kaip \xc4\xafmanoma labiau gyventi komforti\xc5\xa1kai ir laimingai.\n_START_SECTION_\nFizin\xc4\x97 terapija\n_START_PARAGRAPH_\nFizin\xc4\x97 terapija padeda pacientams pagerinti raumen\xc5\xb3 tvirtum\xc4\x85 ir funkcijas. Tam tikri pratimai padeda i\xc5\xa1vengti sutraukimo, raumen\xc5\xb3, s\xc4\x85nari\xc5\xb3 sustand\xc4\x97jimo ir to pasekoje sukeliamo skausmo.\n_START_SECTION_\nMedikamentinis gydymas\n_START_PARAGRAPH_\nTam tikr\xc5\xb3 form\xc5\xb3 raumen\xc5\xb3 distrofijos simptomams gydyti skiriami medikamentai, da\xc5\xbeniausiai steroidai, kaip Diu\xc5\xa1eno atveju\xc2\xa0\xe2\x80\x93 prednizonas, paaugliams su miotonine distrofija\xc2\xa0\xe2\x80\x93 mexilitinas raumen\xc5\xb3 relaksacijai, kortikosteroidai vaikams, kad i\xc5\xa1likt\xc5\xb3 kuo ilgesn\xc4\x97 vaik\xc5\xa1\xc4\x8diojimo galimyb\xc4\x97.'